Държавен вестник, бр. 8, 2011 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  8
Органът за оценка на съответствието трябва 
да представи в БСА пълен доклад за коригира­
щи действия, включващ информация за всички 
действия по дейностите, посочени по-горе. 
c) Коригиращи действия след първоначална 
оценка: 
Без значение от класификацията на несъот­
ветствията кандидатът за акредитация разполага 
с 2 месеца от докладването на несъответстви­
ята за изпълнение на коригиращи действия. В 
рамките на този срок ООС трябва да представи 
доклад за коригиращи действия. 
d) Коригиращи действия след оценка при 
планов надзор и надзор по сигнал, разширение 
на обхвата на акредитация и преакредитация: 
Органът за оценка на съответствието раз­
полага с 1 месец от докладване на несъответ­
ствията за изпълнение на коригиращи действия 
по констатирани при оценката незначителни 
несъответствия.
При констатирано едно или повече значи­
телни несъответствия ООС трябва да пред­
стави в БСА подробен план за изпълнение на 
коригиращи действия в рамките на 10 дни от 
докладване на несъответствията. Планът трябва 
да обхваща анализ на първопричините за възник­
ване на несъответствията и всички последващи 
действия във връзка с отстраняването им със 
срокове и отговорни лица за изпълнението им. 
Българската служба за акредитация извършва 
оценка на направения от ООС анализ и пла­
на за действия до 5 дни от получаването му. 
Отрицателна оценка на анализа и плана води 
до предприемане на незабавни действия за 
временно спиране на акредитацията. 
След одобряване на анализа и плана от 
страна на БСА ООС трябва да представи доклад 
за коригиращи действия в срок до 1 месец от 
докладване на несъответствията. 
4.3.6. Последваща оценка. 
Ефективността на коригиращите действия, 
предприети от ООС във връзка с констатира­
нето по време на оценката на несъответствия, 
се оценява на последваща оценка.
На последващата оценка ООС трябва да 
демонстрира, че предприетите коригиращи 
действия са базирани на подходящ анализ, 
показал първопричината за възникване на не­
съответствие, и анализ на разпространението 
на несъответствието. Органът за оценка на 
съответствието трябва да може да покаже, че е 
направена проверка от негова страна на пред­
приетите коригиращи действия и тя е показала 
ефикасно закриване на несъответствията.
4.3.6.1. Вид и обхват на последваща оценка:
Българската служба за акредитация е длъжна 
в рамките на 1 месец след доклада на ООС по 
т. 4.3.5.2 да извърши последваща оценка и да 
докладва за резултатите от нея.
Видът и обхватът на последващата оценка 
се определят от вида и обхвата на оценката, 
при която е/са констатирано/и несъответстви­
ето/та, т.е.: 
• констатирано несъответствие по време 
на наблюдение – последващата оценка следва 
да бъде извършена по време на наблюдение;
• констатирано несъответствие по докумен­
ти не изисква последващата оценка на място; 
• констатирано несъответствие по време на 
оценка в офис – последващата оценка следва 
да бъде оценка на офис. 
Видът и обхватът на последващата оценка 
зависи още от естеството и броя на констати­
раните по време на оценката несъответствия. 
По принцип последващата оценка на ефикас­
ността на предприетите коригиращи действия 
се извършва от водещия оценител/техническия 
оценител/експерт, констатирал несъответстви­
ето. При необходимост в рамките на опреде­
ления срок може да се изиска допълнителна 
информация от ООС за извършване на тази 
последваща оценка.
По време на закриваща среща могат да се 
предлагат дати и обхват на последващата оцен­
ка, но те трябва да бъдат потвърдени от БСА. 
Органът за оценка на съответствието има 
право само на една последваща оценка след 
всяка проведена оценка. 
Незакриването на несъответствие при послед­
ваща оценка може да доведе до констатиране на 
ново несъответствие, свързано с възможностите 
на ООС да извършва адекватен анализ на пър­
вопричината за наличие на несъответствие и 
провеждане на ефикасни коригиращи действия. 
4.3.6.2. Докладване за резултатите от пос­
ледваща оценка.
Докладването за резултатите от последва­
щата оценка се извършва в рамките на срока 
за провеждане на последваща оценка и се 
документира в анекс към доклада от оценката 
на място. 
Ако не всички несъответствия са ефикас­
но закрити или не са закрити в рамките на 
определения срок, в анекса към доклада от 
оценката ще бъде предложен отказ от акреди­
тация/преакредитация, отказ от разширяване 
на акредитацията, спиране на акредитацията за 
целия или спиране на акредитацията за част от 
предоставения обхват (временно ограничаване 
на обхвата).
В срок десет дни от приключването на 
последващата оценка до заявителя се изпраща 
анексът за информация.
4.3.7. Решение за акредитация. 
Взимане на решение по процедурата за 
акредитация се основава на три елемента, 
както следва:
a) Препоръки на екипа оценители в доклад 
от оценка, основани на констатациите по време 
на оценяването. 
b) Становище с предложение за решение на 
Комисия по акредитация (КА) след запознава­
не с доклад на водещ оценител/екип и ако е 
необходимо, с документите/записите на ООС. 
Комисията по акредитация заседава в период 
до 6 месеца от провеждане на оценка на място.